[{"text_idx": "#000002", "text": "Irakasle eta senideen arteko elkarlanak berebiziko garrantzia hartzen du ikasleen emaitza akademikoak hobetzeko eta ikastetxearen kalitatea suspertzeko orduan. Hori dela eta, ikastetxeak, etapa guztietan, senideen esku-hartze hezitzailea ahalbidetu du WORKSHOParen II. edizioa antolatuz."}, {"text_idx": "#000003", "text": "Honela, urriaren 27an buruturiko tailerretan familiek proposatutako eta gidaturiko jardueren bitartez, ikasleek curriculumak eskatzen dituen gaitasunak garatzeko aukera izan zuten era ezberdin batean. Ipuinen bidez emozioak landu zituzten, bihotz-biriketarako bizkortzea (RCP) zelan egiten den ikasi zuten, pultserak sortu zituzten eta saskibaloira nola jolasten den ikasi zuten, besteak beste."}, {"text_idx": "#000004", "text": "Argi geratu zen senideak gelako partaide egiten direnean, gela horretako ikasleengan eta irakasleengan eragina duela: Ilusioa eta gogoa pizten da, ikaskuntza bakoitzaren neurrira egokitzen da, familien autoestimua hobetzen da, eta batez ere, hezkuntza komunitatea eraikitzen da."}, {"text_idx": "#000005", "text": "Ikasle, irakasle zein familien esperientzia positiboa balioetsi ondoren, \u201cWORKSHOP\u201d tailerrak errepikatuko ditugu. Horregatik, senide guztiek horrelako esperientzietan parte har dezazuen, ikastetxetik parte hartzeko deia zabaldu nahi dizuegu."}, {"text_idx": "#000010", "text": "Colegio concertado, comprometido con la educacio\u0301n integral de los nin\u0303os y adolescentes de 0 a los 16 an\u0303os."}]